[{"text_idx": "#000000", "text": "Amiantoarekin lan egin zuten langileei laneko gaixotasun izaera onar diezaiela eskatu diote berriro CAFeko zuzendaritzari"}, {"text_idx": "#000001", "text": "Beasaingo eta Irungo CAFeko enpresa komiteek zuzendaritzari bere jarrera behingoz alda dezala eskatu diote, amiantoaren gaiari dagokionez; hots, izan daitezela kontsekuente dagokien erruarekin."}, {"text_idx": "#000003", "text": "Pasa den urrian, Celestino Tolosaren \u201claneko gaixotasuna\u201d onartu zuen Euskal Autonomia Erkidegoko Auzitegi Gorenak (EAEAN). Bere sententzian, epaileak Estatuko Gizarte Segurantzak (INSS) ordainketaren erantzukizuna beregain hartu beharko zuela azaltzeaz gain, berak lan egin zuen CAF enpresak, eragindako kalteengatik, oraindik zehazteko dagoen zenbateko garrantzitsu batekin erantzun beharko zuela ere ebatzi zuen."}, {"text_idx": "#000004", "text": "Celestino Tolosa \u201cXarra\u201d zenaren albiste honen aurrean, beste behin CAFek epaitegian errekurritu du beste amianto kasu argi eta garbi bat."}, {"text_idx": "#000005", "text": "Beasaingo eta Irungo CAFeko Komiteetatik, berriro CAFeko Zuzendaritzak hartu duen jarrera salatu nahi dugu. Era berean, familiari gure erabateko babesa azaldu nahi diogu."}, {"text_idx": "#000006", "text": "Ondo legoke gogoraraztea, pasa den apirilaren 28an, amiantoak eraildako lankideei eskainitako omenaldian, langileok eskaera zuzena egin geniola CAFeko Zuzendaritzari: \u201cAmiantoarekin lan egin zuten langileei onar ziezaietela laneko gaixotasun izaera, egindako mina onartu eta inongo tramite judizialik urrera eraman gabe, gaixoei zein haien senitartekoei sufrimendu gehigarririk sortu gabe, kalte ordainak ordain zitzala\u201d."}, {"text_idx": "#000007", "text": "Guzti honegatik, CAF SAko komite guztien aldetik, aurrez aipatutako eskaera hauek berriro luzatu eta Zuzendaritzari euren jarrera behingoz alda dezaten eskatzen diegu. Izan daitezela kontsekuente dagokien erruarekin."}, {"text_idx": "#000012", "text": "CAFeko enpresa batzordeak esker ona adierazi dio hil berri den Patxi Epelde artistari"}]